не са сравними с международните рейтинги, както е описано по-горе.
 (243)
 Освен това при разследването беше установено, че включените в извадката производители износители са получили своите кредитни рейтинги, ако изобщо имат такива, само от своите банки кредитори, а не от агенция за кредитен рейтинг.
 (244)
 С оглед на гореописаната ситуация в съображения 238—243 Комисията достигна до заключението, че китайските кредитни рейтинги не дават надеждна оценка на кредитния риск на базовия актив.
 Giant Group
 (245)
 За целите на настоящото разследване се счита, че групата Giant в Китай се е състояла от един производител износител и три дружества, предоставящи му влагани материали. В допълнение, само едно свързано дружество в Китай е произвеждало електрически велосипеди, но без да изнася разглеждания продукт за пазара на Съюза. Други групи от дружества не бяха взети предвид в настоящото разследване, тъй като не са участвали в производството и продажбата на електрически велосипеди. Седалището на тази група се намира в Тайван, като в Китай няма холдингово дружество, което да упражнява контрол върху всички дружества с дейност в КНР.
 (246)
 Като цяло, въз основа на собствените си финансови отчети, Giant Group се е намирала в добро финансово състояние. Производителят износител от групата Giant е реализирал печалби през разследвания период, но е отбелязал и загуби през 2014 г. Две други групи, предмет на разследването, също са отбелязали разходи през разследвания период. Другите финансови показатели, като съотношението на дълга към активите или коефициента на лихвено покритие, не сочат съществени структурни проблеми за способността на тези дружества да изплащат дълговете си. Групата Giant е получавала заеми във валутите RMB, USD, EUR и JPY, отпускани от китайските финансови институции. Тя е придобивала необходимите ѝ средства и от три банки чрез банкови акцепти.
 (247)
 Кредитните рейтинги на производителя износител от групата Giant, представени на Комисията, не са присъдени от нито една призната агенция за кредитен рейтинг, а са получени само от китайски държавни финансови институции. Тези рейтинги варират между AA+ и BBB+ през разследвания период. С оглед на цялостното изкривяване на китайските кредитни рейтинги, както е посочено в съображения 238—243 по-горе, и при липсата на рейтинги от агенции за кредитен рейтинг, Комисията стигна до заключението, че тези рейтинги не са надеждни.
 (248)
 Както е посочено в раздел 3.5.1 по-горе, китайските кредитиращи финансови институции не представиха достоверна оценка. Поради тази причина, за да определи дали е реализирана полза, Комисията трябваше да прецени дали заемите за Giant Group са отпуснати при пазарен лихвен процент.
 (249)
 При липсата на надеждни и последователни кредитни рейтинги за групата Giant, както и с оглед на специфичната ситуация, свързана с рентабилността, посочена в съображение 246, Комисията определи общото финансовото състояние на групата като отговарящо на рейтинг ВВ — най-високия рейтинг под изискванията за инвестиционен рейтинг. „Инвестиционен рейтинг“ означава, че според преценката на агенцията за кредите рейтинг емитираните от дружеството облигации вероятно са достатъчни за покриване на задълженията за плащане, които банките имат право да инвестират в тях. Поради това за определянето на подходяща референтна стойност бяха използвани корпоративни облигации с рейтинг ВВ със съответната номинална стойност, емитирани по време на разследвания